Владимир Марковић (фудбалер)
Владимир „Владо” Марковић (Бијељина, 26. август 1985) босанскохерцеговачки је професионални фудбалер српског порекла. Висок је 184 центиметра и игра на позицији одбрамбеног играча. Тренутно наступа за Младост из Гацка у Првој лиги Републике Српске.

До сада је наступао је за следеће клубове: ФК Победа Прилеп, ОФК Београд, ФК Борац Бања Лука, ФК Славија Источно Сарајево, ФК Скендербег, ФК Теута Драч, ФК Печуј, НК Челик, ФК Младост Велика Обарска, ФК Леотар и ФК Младост Гацко.

Каријера

Клупска 
Рођен је у Бијељини у СР Босни и Херцеговини, СФРЈ. Марковић је играо у Првој лиги Македоније за фудбалски клуб Победа из Прилепа пре него што је прешао, 2007. године, у ОФК Београд играјући у Суперлиги Србије. У лето 2008. године, Марковић се вратио у Босну и Херцеговину играјући у премијерлигашком клубу Борац из Бања Луке, међутим, следеће зиме, прелази у Славију из Источног Сарајева. У лето 2009. године враћа се у македонску Победу из Прилепа. Током зимске паузе у сезони 2009/2010. Марковић потписује уговор са албанским Скендербегом из Корче у Суперлиги Албаније за кога је играо све до лета 2011. године када прелази у други најјачи албански клуб Теута из Драча. У зимској паузи сезоне 2011/2012. потписује са мађарским прволигашким клубом Печуј из истоименог града. У лето 2012. године враћа се у Босну и Херцеговину и потписује са премијерлигашком екипом из Зенице, Челиком. Следећег лета прелази у новоосновани Младост из Велике Обарске. 2014. године потписује за Леотар из Требиња да би након једне сезоне проведене у Леотару потписао за тренутни клуб за који наступа, Младост из Гацка, за који је до сада забележио укупно 13 наступа.

Референце

Спољашње везе 

 Владимир Марковић на сајту Soccerway 
 Владимир Марковић на сајту Worldfootball 
 Статистика Владимира Марковића за сезону 2014/15. у екипи ФК Леотара Требиње на сајту ФСРС 

Рођени 1985.
Спортисти из Бијељине
Фудбалери Борца Бања Лука
Фудбалери Младости Велика Обарска
Фудбалери Словије Источно Сарајево
Фудбалери ОФК Београда
Фудбалери Победе
Фудбалери Скендербега
Фудбалери Теуте
Фудбалери Печуја
Фудбалери Челика
Фудбалери Леотара
Фудбалери Младости Гацко
Фудбалери Суперлиге Србије
Фудбалери Републике Српске
Фудбалери Босне и Херцеговине
Српски спортисти из Босне и Херцеговине